# Diósförgepatony

### A Wikipédiából, a szabad lexikonból.

Diósförgepatony (szlovákul Orechová Potôň) község Szlovákiában a Nagyszombati kerületben a Dunaszerdahelyi járásban. Dióspatony és Förgepatony egyesítése. 2001-ben 1671 lakosából 1573 magyar és 99 szlovák volt.

## [szerkesztés] Fekvése

Dunaszerdahelytől 6 km-re északnyugatra fekszik. Bögölypatony tartozik hozzá.

## [szerkesztés] Története

1397-ben Gyospothon néven említik először. 1524-ben II. Lajos oklevelében a Gellei székhez tartozó flvak közt szerepel. 1535-ben 10 lakott és 2 lakatlan porta, valamint 4 zsellértelek volt a községben. Az 1574-es urbáriumban 16 jobbágy, 4 zsellér és 2 nemesi portát említenek. 1599-ben a falu földjeinek nagyobb része a Pálffy család tulajdona lett. 1646-ban 22 lakott és 11 üres porta állt a településen. Az időközben reformátussá lett faluban 1672-ben még működhet lelkész, de 1674-től ezt ismét megtiltják. 1711-ben a kuruc harcokban elpusztult környező települések Hegypatony, Homokospatony és Felszerpatony lakói is ide költöznek. 1712-ben 15 lakott portája és 4 zsellértelke volt. 1742-ben Bél Mátyás Diós-Patonyként említi a falut. 1758-ban 24 jobbágyi és kisnemesi telek volt itt. 1828-ban 56 házában 401 lakos élt. Diós- és Förgepatony falvakat 1850 körül egyesítették. 1866-ban nyílt meg a református iskola, 1870-ben felépült a református templom is. 1895-ben elérte a falut a vasútvonal is. 1910-ben 769, túlnyomórészt magyar lakosa volt. A trianoni békeszerződésig Pozsony vármegye Dunaszerdahelyi járásához tartozott.

## [szerkesztés] Nevezetességei

- Református temploma 1975-ben épült.
- A római katolikus templomot 1998-ban szentelték fel.

## [szerkesztés] Külső hivatkozások

- Községinfó
- Diósförgepatony Szlovákia térképén
- A falu ismertetője magyarul

A lap eredeti címe "http://hu.wikipedia.org../../../d/i/%C3%B3/Di%C3%B3sf%C3%B6rgepatony.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina